Ma Xuaten yarim kun mobaynida salkam 1 mlrd dollarga boyidi, biroq Jek Madan o‘zib ketolmadi

Xitoyning Tencent Holdings internet-kompaniyasi asoschisi Ma Xuatenning moliyaviy holati yarim kun ichida 953 million dollarga ko‘payib, 37,3 milliard dollarga yetdi. Bu haqda Forbes xabar bermoqda.

 Ma Xuaten.
Biznesmenning asosiy raqobatchisi, Alibaba yirik aksiyadori Jek Ma esa bu muddatda mol-mulkini “atigi” 15 millionga ko‘paytirdi va 37,6 milliard dollarga yetkazdi. Bu Jek Ma Xitoyning eng badavlat odami bo‘lib qolishi uchun yetarli bo‘ldi.
Xuatenning moliyaviy holati kompaniyasi aksiyalari qiymati 11-sentabr kuni 2,8 foizga oshgani hisobiga yaxshilandi. Tencent aksiyalari ko‘tarilishiga Shimoliy Koreya yadro sinovlari o‘tkazishdan tiyilishga qaror qilganidan so‘ng investorlarning jonlangani sabab bo‘lgani bildirilmoqda.